सात दिसंबर को सुपरवाइजर की हत्या कर जता दिया था मंसूबा
उत्तर बिहार का आतंक रहा है संतोष झा गिरोह
20 जुलाई को शिवहर सदर अस्पताल से फरार मुकेश पाठक पुलिस के लिए बड़ी चुनौती बन गया है। इसी 7 दिसंबर को मुकेश पाठक ने शिवहर में बिजली कंपनी टेक्नोक्रेट प्राइवेट लि. के सुपरवाइजर उमाशंकर सिंह की हत्या कर अपना मंसूबा जता दिया था। इस वारदात में एके-47 का इस्तेमाल किया गया। दो साल बाद इस गिरोह के निशाने पर एक बार फिर से निर्माण एजेंसी के इंजीनियर सुपरवाइजर हैं। दरभंगा में दो इंजीनियरों की हत्या में प्रथम दृष्टया मुकेश पाठक का नाम सामने रहा है। मुकेश पाठक का सहयोगी संतोष झा फिलहाल जेल की सलाखों में बंद है। चार साल पहले संतोष झा मुकेश पाठक को रांची से मोतिहारी एसआईटी तत्कालीन थानेदार रवि कुमार राजेश शर्मा ने नाटकीय ढंग से गिरफ्तार किया। पुलिस की लापरवाही की वजह से गिरफ्तारी के महज एक माह के अंदर संतोष झा जमानत पर छूट गया। जबकि 20 जुलाई 15 को मुकेश पाठक अस्पताल से फरार हो गया। फरवरी 2012 में जमानत पर निकलने के चंद दिनों बाद ही 2 मार्च 12 को संतोष झा ने सीतामढ़ी के बेलसंड थाना में मारर घाट पुल निर्माण कर रहे निर्माण एजेंसी के इंजीनियर विकास मिश्रा गया बक्श सिंह को अत्याधुनिक हथियार से छलनी कर दिया। गोलीबारी में रामधानी पांडेय जख्मी हुए। 20 मई 12 को सीएंडसी कंपनी के देख-रेख में काम कर रहे पुल निर्माण कंपनी के सुपरवाइजर संजय सिंह को गोलियों से छलनी कर दिया गया।
सीतामढ़ी को दहलाने के बाद 26 जून 12 को गोपालगंज में पुल निर्माण कंपनी के कर्मचारी दिनेश यादव सुमित चौबे को अत्याधुनिक हथियार से इसी गिरोह ने छलनी किया। फिर 31 जुलाई 13 को पटना के रहने वाले ठेकेदार अनूप कुमार की हत्या सीतामढ़ी जिले के रूनीसैदपुर में की गई। अनूप कुमार सड़क निर्माण से जुड़े थे। दो साल पहले फिर कोलकत्ता में संतोष झा के दबोचे जाने के बाद उत्तर बिहार में निर्माण एजेंसी के इंजीनियरों सुपरवाइजर को राहत मिली थी। अब संतोष झा गिरोह के मुकेश पाठक के फरार होने के बाद सिलसिला शुरू हो गया।
निशाने पर रहीं हैं निर्माण एजेंसियां : संतोषझा गिरोह के निशाने पर बिहार में काम कर रहीं निर्माण एजेंसियां रही हैं। यह गिरोह सीतामढ़ी, शिवहर, मोतिहारी, बेतिया, गोपालगंज और मुजफ्फरपुर में गैंग ने निर्माण एजेंसियों को निशाने पर लेता रहा है। खासकर सड़क और बांध बनाने वाली एजेंसियां निशाने पर रहीं। जिसने रंगदारी नहीं दी उसके कर्मियों की कर दी।
संतोष झा का नाम हार्डकोर नक्सलियों में लिया जाता था। सूत्रों के अनुसार वह भाकपा(माओवादी) के सीतामढ़ी-शिवहर जिले का इंचार्ज था। वर्ष 2004 में पटना में पुलिस ने उसे हथियारों के भारी कंसाइनमेंट के साथ गिरफ्तार किया था। उसके बाद दो-तीन साल तक वह जेल में रहा। जेल से छूटने के बाद संतोष झा ने अपना गैंग बनाया और पूरी तरह रंगदारी के धंधे में उतर गया। उसने अपने गिरोह को पीपुल्स लिबरेशन आर्मी का नाम दिया था। बाद में फिर उसने कथित तौर पर परशुराम सेना बना ली थी। संतोष के गिरोह में उसके अलावा लंकेश झा, चिरंजीवी भगत और मुकेश पाठक शामिल हुए। बाद में फिर उसके गिरोह में बबलू दूबे शामिल हुआ। इनका आतंक जबरदस्त था। मुकेश पाठक का नाम उभर रहा है।
मुकेश पाठक की प्रेमिका मुजफ्फरपुर जेल में है बंद
शिवहरके बाद दरभंगा को दहलाने वाला मुकेश पाठक मूल रूप से पूर्वी चंपारण के मेहसी का रहने वाला है। जेल प्रशासन ने शिवहर जेल में ही मुकेश पाठक की शादी पूजा नाम की प्रेमिका से कराई थी। शिवहर जेल में रहते हुए पूजा गर्भवती भी हुई, जो दो माह पहले शिवहर जेल से स्थानांतरित होकर मुजफ्फरपुर सेन्ट्रल जेल में बंद है। मुजफ्फरपुर सेन्ट्रल जेल में स्थानांतरित होकर पहुंचने पर पूजा ने खुद जेल प्रशासन को गर्भवती होने की लिखित सूचना दी। पूजा मुजफ्फरपुर जिले के ही सकरा की रहने वाली है।
संतोष झा
मुकेश पाठक
hin_Deva hin_Deva hin_Deva hin_Deva hin_Deva hin_Deva bho_Deva hin_Deva mar_Deva mai_Deva